b'\n_START_ARTICLE_\nUnang Labanan sa Paliparan ng Donetsk\n_START_SECTION_\nBackground\n_START_PARAGRAPH_\nSinimulan ng pamahalaan ng Ukraine ang isang "anti-terrorist" operation laban sa mga separatista sa unang bahagi ng Abril 2014. Nakuha ng mga rebeldeng pro-Russian ang mga gusali ng gobyerno, mga bayan at teritoryo sa rehiyon. Sa lungsod mismo ng Donetsk, maraming mga gusali ng gobyerno ang napasailalim sa kontrol ng mga separatista. Ang Pandaigdigang Paliparan ng Donetsk na lang ang hindi nakokontrol ng mga separatista.\n_START_SECTION_\nMga Pangyayari\n_START_PARAGRAPH_\nUmaga ng 26 Mayo, nakuha ng mga separatista ang mga terminal ng paliparan. Hinarang ng mga separatista ang daan patungo sa paliparan. Naglabas ng ultimatum ang National Guard ng Ukraine sa mga separatista, nakasaad na dapat silang sumuko agad. Ito ay tinanggihan ng mga separatista. Naglunsad ng isang pag-atake ang mga paratroopers. Ginamit ang mga attack helicopter laban sa mga anti-aircraft guns. Nakita ang ilang sasakyan ng mga separatista na papunta sa paliparan. Nang sumapit ang gabi, napaalis ng mga sundalo ang mga separatista, na naglunsad rin ng isang counterattack na napigilan naman ng mga sundalo. Sa sumunod na araw, kinumpirma ng mga opisyal ng Ukraine at ng mga separatista na kontrolado na ng Ukraine ang paliparan.\n_START_SECTION_\nCasualties\n_START_PARAGRAPH_\nSinabi ng alkalde ng lungsod ng Donetsk na si Oleksandr Lukyanchenko na nasa 40 ang bilang ng mga namatay. Iniulat ng morgue ng lungsod na nasa 35 bilang ng mga namatay. Apatnaput-tatlo ang sugatan. Iniulat ng mga opisyal ng Ukrayina na walang namatay sa bakbakan.'